ÅRSMELDING FRA SKIGRUPPA 

Leder: 

Rita Backer Natvig

Nestleder: 
Arild Selseth


Kasserer: 
Åsta Stiklestad

Styremedlem: 
Oddbjørn Brattaker 
Styremedlem: 
Torgeir Hermann

Nye medlemmer fra våren -05 Stein Arne Stiklestad

Det har også vært stor aktivitet på ski i 2005.

Åpen skihytte

Skihytta har vært åpen lørdag og søndag i denne sesongen. 

Løypene og hytta med anlegget blir etter hvert brukt av flere både i og utenfor bygda og andre klubber i Verdal, samt barnehager og skoler.

Sonerennet

Sonerennet ble arrangert den 8. januar med 120 deltagere. Det var stor dugnadsinnsats fra hele bygda og vi fikk meget god omtale i både Trønderavisa og på nettet.

Klubbrenn

Det ble avholdt 5 klubbkaruseller i 2005. Klubbmesterskapet gikk av stabelen den 19. februar. Klubbkarusell med skiskyting senere i mars, måtte avlyses pga lite snø. Verdalskarusell med tomannsstafett ble arrangert.

Skiskole 

Skiskole ble gjennomført hele vinteren fra januar og ut mars med bra oppmøte i januar og februar. Hytta har vært åpen når det har vært skiskole, og det har vært servering av gratis vafler, saft og kaffe i hytta. Et viktig trivselstiltak på skiskolen. 

Måneskinnstur

Den tradisjonelle måneskinnsturen til Fånettvatnet ble gjennomført den 25. februar, med 111 deltakere i bra vær, men uten måne. På hytta var det servering av sodd, kaffe og kaker utover kvelden.

Skisamling i Edsåsdalen

Ble avlyst grunnet snømangel.

Isfiskekonkurranse, gaukrenn m.m

Isfiskekonkurransen ble avholdt på Fånettvatnet i mars. Det var liten deltakelse,

Gaukrennet ble arrangert av 4H på Langfredag.

Ski- og friidrettsgruppa har også hatt ansvaret for allidrett i gymsalen 2005. I tillegg ble det gjennomført barmarkstrening med skiskyting og rulleskitrening for aldersgruppen 10 år og oppover. 

Takk for stor innsats til alle som har bidratt og deltatt på ulike aktiviteter.

Skigruppa. 

